П Р О Т О К О Л

Днес 14.09.2018г. в гр.Раднево се събра комисията за провеждане на открита процедура за възлагане на обществена поръчка с предмет „Доставка на хранителни продукти през 2018-2019г.” определена със Заповед №1485/28.08.2018г. на Директора на ДПБ „Д-р Г.Кисьов”гр.Раднево в състав:

Председател:Т.К.Н.–инструктор по хранене /заличен съгл.чл.2 от ЗЗЛД/

     Членове:       1. Н. С. К. – юрист /заличен съгл.чл.2 от ЗЗЛД/



       2. З.Т.М.–н-к хран.склад /заличен съгл.чл.2 от ЗЗЛД/


Процедурата за възлагане на ОП е открита с Решение №2150/18.07.2018г. на възложителя. Обявлението за нея е публикувано в Регистъра на обществените поръчки към АОП на 20.07.2018г. под № 857762, а в ОВ на ЕС на 20.7.2018г. в брой S138 под №314827.


Комисията започна своята работа в 09.00часа.


На заседанието й не присъстват представители на участниците и на средствата за масово осведомяване.
С решение на комисията от 07.09.2018г. е изискана подробна писмена обосновка по чл.72, ал.1 ЗОП от „Стелит 1”ЕООД гр.Севлиево и „Уикенд”ООД гр.Димитровград за начина на образуване на ценовото им предложение по  обособена позиция №13.
В определения срок са постъпили такива и от двамата участници. След внимателно запознаване със съдържанието им комисията
Р Е Ш И:

1.На основание чл.72, ал.3 ЗОП във връзка с чл.72, ал.2, т.2 втора хипотеза ЗОП приема писмената обосновка на „Уикенд”ООД гр.Димитровград за начина на образуване на ценовото му предложение по обособена позиция №13.
Мотиви: Налице са изключително благоприятни условия за участника. Те се аргументират с търговските условия, които участникът получава от търговския си партньор.

2.На основание чл.72, ал.3 ЗОП във връзка с чл.72, ал.2, т.2 втора хипотеза ЗОП приема писмената обосновка на „Стелит 1” ЕООД гр.Севлиево за начина на образуване на ценовото му предложение по обособена позиция №13.

Мотиви: Налице са изключително благоприятни условия за участника. Те се аргументират с търговските условия, които участникът получава от търговския си партньор – производител на оферирания продукт. Участникът предплаща големи обеми от нужните му стоки, което му осигурява ниски и конкурентни цени занапред. Наред с това залага нисък размер на печалбата. Въпреки твърденията в противното, комисията не възприема наличие на обстоятелства по чл.72, ал.2, т.1 и т.2(първа хипотеза – избраното техническо решение)ЗОП.
С оглед на така стореното комисията
Р Е Ш И:

Оценява ценовите предложения на участниците по обособена позиция №13 по критерия „най-ниска цена” съобразно посоченото в таблица – приложение №2”А”.
След това комисията пристъпи към разглеждане на представените от участниците документи, свързани с личното им състояние и съответствието им с критериите за подбор. В резултат на това
Р  Е  Ш  И:

1.Документите, свързани с личното състояние и съответствието с критериите за подбор на всички участници са редовни и удостоверяват годността им за изпълнение на ОП.
Предвид извършеното и на основание чл.61, т.7 от ППЗОП комисията 
Р  Е  Ш  И:

1.Класира участниците на първо и второ място по обособени позиции съобразно посоченото в таблица – приложение №3.


2.Предлага на директора на ДПБ”Д-р Г.Кисьов” гр.Раднево да сключи договор за възлагане на ОП по съответните обособени позиции с класираните на първо място участници.

Мотиви: Участниците са класирани на първо място съобразно критерия за оценка на офертите. Те предлагат най-ниските цени за изпълнение на ОП, а документите, свързани с личното им състояние и съответствие с критериите за подбор са редовни и удостоверяват годността им за изпълнение на поръчката.

Комисията приключи работата си по този протокол на 14.09.2018г.
К О М И С И Я:

/заличени съгласно чл.2 от ЗЗЛД/

ПРЕДСЕДАТЕЛ:





Т. К. Н. ......../П/....................


ЧЛЕНОВЕ:.





1. Н.С.К.   ……/П/…….......





2. З.Т.М. ……/П/……….

